На основу члана 38. став 1. Закона о планском систему Републике Србије („Службени гласник РСˮ, број 30/18),

Влада доноси

АКЦИОНИ ПЛАН

ЗА СПРОВОЂЕЊЕ РЕГИОНАЛНЕ ИНВЕСТИЦИОНЕ РЕФОРМЕ

ЗА ПЕРИОД ОД 2019. ДО 2020. ГОДИНЕ

УВОД

Вишегодишњи Акциoни план Регионалног економског простора (MAP REA), усвојен је 12. јулa 2017. године, од стране премијера региона, на шестом Самиту земаља Западног Балкана у Трсту, са циљем да омогући слободан проток робе, услуга, инвестиција и квалификоване радне снаге у оквиру заједничког регионалног простора, а дефинисан је и Акционим планом за спровођење програма Владе, у оквиру једног од приоритетних циљева 1.3. Унапређена регионална сарадња са посебним фокусом на стварању регионалног економског простора.

Вишегодишњи Акциoни план Регионалног економског простора (MAP REA) предлаже структурирану агенду за регионалну економску интеграцију, промовисање даље трговинске интеграције, увођење динамичног регионалног инвестиционог простора, олакшавање регионалне мобилности и креирање програма дигиталне интеграције. Циљ овог акционог плана је афирмисање и унапређење регионалне инвестиционе агенде, промоција развојних сектора економије кроз паметне специјализације, рад Коморског инвестиционог форума, као и креирање регионалног простора где ће се кретање робе, услуга, инвестиција и стручних радника одвијати без препрека. Предности које ће стварање регионалног економског простора донети Западном Балкану и Републици Србији односе се, пре свега, на привлачење страних инвестиција, већи економски раст, отварање нових радних места, као и већу  атрактивност региона. С тим у вези, на Министарској конференцији под окриљем Инвестиционог комитета Југоисточне Европе (SEEIC) „Одржавање раста у ЈИЕ кроз развој регионалног економског простораˮ, која је одржана 11. маја 2018. године у Тивту, усвојена је Регионална инвестициона реформска агенда (RIRA), која је потврђена од стране премијера земаља Западног Балкана на самиту одржаном 10. јула 2018. године у Лондону. Имајући у виду обавезе које су дефинисане Вишегодишњим Акциoним планом Регионалног економског простора (MAP REA) и Регионалном инвестиционом реформском агендом (RIRA) неопходно је започети њихову примену, односно усвојити акционе планове зa инвестиционе реформе у земљама Западног Балкана.

С тим у вези, Влада је донела Одлуку о образовању Радне групе за имплементацију Регионалне инвестиционе реформске агенде („Службени гласник РСˮ, број 74/18), са задатком да припреми Национални акциони план за реформу инвестиција (у даљем тексту: Радна група). Чланови Радне групе су представници надлежних министарства, јавних агенција и других институција које су надлежне за спровођење активности предвиђених акционим планом као документом јавне политике. У свим фазама израде Предлога акционог плана за спровођење регионалне инвестиционе реформе за период од 2019. до 2020. године, вршене су консултације на састанцима Радне групе и организовањем појединачних састанака са представницима институција и организација чије су чланице заинтересоване стране (Савет страних инвеститора и Привредна комора Србије).

ОКВИР ПОЛИТИКЕ И РЕФОРМСКЕ МЕРЕ

У табели реформских мера која следи дате су детаљне информације о скупу реформских мера које ће спровести Влада, као и о периоду за њихово спровођење, надлежним институцијама, очекиваним резултатима и донаторској подршци која ће бити неопходна да би се остварили свеобухватни циљеви утврђени у Регионалној инвестиционог реформској агенди (у даљем тексту: RIRA).

Влада ће по потреби, на сваке две године, ревидирати и ажурирати табелу реформских мера, у складу са предузетим активностима и оствареним напретком. Ажурирања ће обухватати даље реформске мере које Влада предузима у циљу спровођења, следећи аналитичке и дијагностичке податке који су део овог акционог плана. Регионални дијалог о инвестиционим политикама у оквиру *SEEIC-CEFTA* Заједничке радне групе о инвестицијама ће бити обавештаван о овим ажурирањима.

Владине мере су подељене према областима и темама реформи представљеним у RIRA, односно: (i) Улазак и успостављање инвестиција, (ii) Заштита и задржавање инвестиција и (iii) Привлачење и промоција инвестиција. Резултати представљају конкретне показатеље предузетих мера.

Област I. Улазак и успостављање инвестиција

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Реформска мера према RIRA |  | Оперативне активности | Рок за реализацију | Надлежна институција | Институција одговорна за праћење и извештавање | Резултат  | Донаторска подршка | Напомена  |
|  | 1. Унапређивање могућности за улазак и успостављање инвестиција |
| 1.1. Ревидирати прописе како би се отклониле недоследности у погледу начела забране дискриминације а које се односе на улазак и успостављање инвестиција (Анализа раскорака) и објавити листу препрека у циљу повећања транспарентности за инвеститоре. | 1.1.1. Идентификовати приоритете како би се утврдио обим Анализе раскорака за улазак инвестиција.  | Јун 2019. године | Министарство привреде / Развојна агенција Србије (РАС) | Министарство привреде | Одлука о обиму анализе. | Није потребно | Већ је донета одлука да ће обим анализе раскорака за улазак обухватати сектор привреде уопштено. |
| 1.1.2. Претходно одабрати и мапирати правне инструменте које треба ревидирати као део анализе раскорака у вези са уласком инвестиција. | Јун 2019. године | Министарство привреде / РАС | Министарство привреде | Списак прописа који утичу на инвестирање у Републици Србији. | Регионална инвестициона политика и пројекат унапређивања инвестиционе политике IFC / Групе Светске банке (WBG - WB IPP) | Мапирање ће обухватити прописе који утичу на област инвестиција, укључујући хоризонталне прописе који су специфични за појединачне секторе.Мапирање ће бити засновано на раду постојећих радних група чији је задатак реформа инвестиционог окружења и пословања. |
| 1.1.3. Прегледати и анализирати претходно одабране прописе како би се идентификовале мере које би могле да представљају кршење начела која чине област примене анализе у материјалном погледу. | Децембар 2019. године | Министарство привреде  | Министарство привреде | Извештај који садржи резултате анализе раскорака у вези са уласком инвестиција. Списак законских препрека за улазак инвестиција. | Група Светске банке – Тим Светске банке за Инвестициону политику и промоцију инвестиција  | Ова мера је описана у Прилогу. |
| 1.1.4. Тражити потврду oд приватног сектора за идентификоване раскораке што ће бити урађено у сарадњи са FIC и другим телима из приватног сектора, а фокус ће бити на идентификовању потенцијалних de facto препрека за улазак инвестиција које су изван обима анализе из оперативне активности 1.1.3. | Фебруар 2020. године | Савет страних инвеститора (FIC) | Министарство привреде | Извештај који садржи резултате консултација са приватним сектором. | Није потребно |  |
| 1.1.5. Објавити листу препрека за улазак инвестиција које су препознате у оперативној активности 1.1.3.  | Фебруар 2020. године | Министарство привреде | Министарство привреде | Објављивање листе препрека. | Није потребно | Надлежни органи ће донети одлуку о структури листе и о томе да ли треба да буде јавно доступна и у ком облику. |
| 1.2. Користити резултате мере 1.1. за дискусију о постојећим препрекама за инвестиције у региону ЗБ6. | 1.2.1. На основу анализе спроведене у оквиру мере 1.1 одлучити да ли треба наставити реформске напоре у вези са уласком инвестиција. | Март 2020. године | Министарство привреде | Министарство привреде | Одлука о томе да ли треба спроводити реформске мере. | Није потребно | По доношењу одлуке надлежни органи ће у складу са тим ажурирати овај део Акционог плана за инвестициону реформу и даље прецизирати / описати све реформске напоре које би Влада предузела у оквиру мере 1.2.1.  |
|  | 2. Унапређење политика и процедура за успостављање пословања |
|  | Реформске мере у одељку 2.1. обухватају две групе активности. Реформске мере 2.1.1. и 2.1.2. односе се на развој и јачање регионалног портала за пословне регистре како би се олакшала регистрација компанија на регионалном нивоу – иницијатива коју подржава Европска банка за обнову и развој (ЕБРД). Реформске мере 2.1.3. и 2.1.4. односе се на пружање релевантних информација које се односе на процедуре за успостављање пословања и регистрацију компанија, преко регионалне информационе платформе „Инвестирајте у ЈИЕ” за коју је задужен Коморски инвестициони форум (CIF), подржан од ЕБРД. Реформске мере у оквиру одељка 2.2 односе се на преглед и поређење процедура и захтева за регистрацију компанија на регионалном нивоу како би се те информације користиле за евентуално усаглашавање. |
| 2.1. Подржати развој пословног портала у циљу пружања и поређења информација о процедурама за успостављање и функционисање пословања у региону, у смислу надоградње на већ успостављену сарадњу институција за регистрацију привредних субјеката. | 2.1.1. Ојачати постојећи Регионални портал пословних регистара, укључујући пружање додатних услуга и проширење његовог обухвата на остале привреде у региону. | Јул 2019. године | Агенција за привредне регистре (АПР) | Министарство привреде | Регионални портал пословних регистара је покренут и у обиму који је могућ обухвата све привреде ЗБ6 | ЕБРД | Спровођење ове мере је у току. Регионални портал пословних регистара тренутно подржавају Централни регистар Републике Северне Македоније и Агенција за привредне регистре (АПР). Остале привреде у региону су изразиле интересовање за придруживање овој иницијативи. |
| 2.1.2. Закључити регионални споразум којим се успоставља сарадња пословних регистара у региону и којим се уређује функционисање Регионалног портала пословних регистара. | Децембар 2019. године | Агенција за привредне регистре (АПР) | Министарство привреде | Споразум о успостављању и управљању Регионалним порталом пословних регистара. | RCC, ЕБРД |  |
| 2.1.3. Допунити постојеће информације које се односе на процедуре за успостављање пословања на регионалном порталу пословних информација „Инвестирајте у ЈИЕˮ[[1]](#footnote-2) за који је задужен Коморски инвестициони форум, подржан од ЕБРД, процедурама за мапирање за оснивање и функционисање привредних субјеката у Републици Србији и сачинити извештај о томе. | Јун 2019. године | Министарство привреде / РАС / Коморски инвестициони форума (CIF) | Министарство привреде | Извештај у коме се наводе и детаљно представљају процедуре за успостављање пословања и функциониса-ње привредних субјеката у Републици Србији које треба укључити на порталу „Инвестирајте у ЈИЕˮ. | ЕБРД, Група Светске банке *–* Тим Светске банке за Инвестициону политику и промоцију инвестиција, по потреби | Процедуре које треба укључити на портал „Инвестирајте у ЈИЕ” као и детаљне информације које треба пружити за сваку процедуру су описане у Прилогу.Портал „Инвестирајте у ЈИЕˮ финансијски подржава ЕБРД. |
| 2.1.4. Подржати одржавање регионалног портала пословних информација „Инвестирајте у ЈИЕ” одређивањем надлежне институције која ће периодично прегледати и ажурирати информације на тој интернет страници. | Јун 2019. године | Министарство привреде / РАС / CIF | Министарство привреде | Одређена надлежна институција којој је дат задатак да периодично прегледа и ажурира информације пружене на регионалном порталу за пословне информације.Редовно објављивање ажурираних информација на регионалном информацио-ном порталу. | Није потребно | Циљ је потписивање меморандума о разумевању са надлежном институцијом у коме ће бити детаљно наведене информације о овој сарадњи. |
| 2.2. Упоредити, прегледати и где је могуће усагласити захтеве у погледу регистрације компанија на регионалном нивоу. | 2.2.1. Олакшати преглед и поређење захтева у погледу регистрације компанија којима се обухвата цео регион, кроз дељење релевантних информација. | Октобар 2019. године | Министарство привреде / АПР/РАС | Министарство привреде | Кратак извештај и анализа захтева у погледу регистрације компанија чије поређење треба извршити у оквиру регионалног прегледа. | Група Светске банке – Тим Светске банке за Инвестициону политику и промоцију инвестиција | Оквиран списак захтева у погледу регистрације компанија које треба поредити у оквиру регионалног прегледа је укључен у Прилог. |
| 2.2.2. На основу мере 2.2.1. размотрити усаглашавање захтева у погледу регистрације привредних субјеката и одлучити да ли треба наставити са радом на реформама. | Децембар 2019. године | Министарство привреде / АПР/РАС | Министарство привреде | Одлука о томе да ли треба спроводити реформске мере које се односе на процедуре за регистрацију компанија. | Није потребно | По доношењу одлуке надлежни органи ће у складу са тим ажурирати овај део Акционог плана за инвестициону реформу и даље прецизирати / описати све реформске напоре које би Влада предузела у оквиру мере 2.2.2. |
| 2.3. Олакшати и убрзати процедуре за издавање радних и боравишних дозвола и са њима повезане процедуре на нивоу привреде. | 2.3.1. Предузети дубинску процену постојећег правног режима за прибављање дозвола за рад и боравак за стране држављане у Републици Србији, укључујући попис постојећих података, прописа и оперативних процедура, заједно са консултацијама са заинтересованим странама у циљу потврђивања ове процене. | Јун 2019. године | Министарство за рад, запошљавање, борачка и социјална питања / Министарство унутрашњих послова. | Министарство привреде | Попис који садржи постојеће податке, прописе и оперативне процедуре. | Група Светске банке – Тим Светске банке за Инвестициону политику и промоцију инвестиција | Процес издавања радних дозвола у Републици Србији је недавно ревидиран и олакшан. Сматра се да је овај процес конкурентан. И поред тога, сматра се да је учешће у мапирању и спровођењу упоредне анализе корисно у циљу пружања информација које ће се користити за потенцијалне напоре на будућим реформама у овој области. |
| 2.3.2. На основу анализе под 2.3.1. извршити упоредну анализу постојећих политика и процедура у Републици Србији са међународним најбољим праксама и идентификовати евентуалне препоруке за даља унапређења постојећег режима. | Децембар 2019. године | Министарство за рад, запошљавање, борачка и социјална питања / Министарство унутрашњих послова. | Министарство привреде | Извештај у коме се оцењују постојеће процедуре за прибављање дозвола за рад и са њима повезане процедуре, укључујући посебне препоруке за даља унапређења. | Група Светске банке - Тим Светске банке за инвестициону политику и промоцију инвестиција |  |
| 2.3.3. На основу евалуације претходне анализе, надлежни органи у Републици Србији ће донети одлуку о потенцијалним реформским мерама у вези са својим релевантним политикама и процедурама за прибављање дозвола за рад и боравак за странце. | Фебруар 2020. године | Министарство за рад, запошљавање, борачка и социјална питања / Министарство унутрашњих послова. | Министарство привреде | Одлука о томе да ли треба спроводити реформске мере. | Није потребно | По доношењу одлуке надлежни органи ће у складу са тим ажурирати овај део Акционог плана за инвестициону реформу и даље прецизирати / описати све реформске напоре које би Влада предузела у оквиру мере 2.3.3. |

Област II. Заштита и задржавање инвестиција

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Реформска мера према RIRA |  | Оперативне активности | Рок за реализацију | Надлежна институција | Институција одговорна за праћење и извештавање | Резултат  | Донаторска подршка | Коментари  |
|  | 3. Усаглашавање правних оквира за инвестиције, укључујући међународне споразуме о инвестицијама, са међународном добром праксом и стандардима ЕУ  |
| 3.1. Предузети детаљно мапирање и дубински преглед у смислу поређења међународних споразума о инвестицијама ЗБ6 (МСИ)[[2]](#footnote-3), са посебним освртом на билатералне споразуме о инвестицијама, кроз њихову упоредну анализу са међународним споразумима о инвестицијама нове генерацијекако би сеунапредило усаглашавање са реформски оријентисаним стандардима у међународним споразумима о инвестицијама нове генерације / стандардима ЕУ[[3]](#footnote-4). | 3.1.1 Предузети детаљно мапирање и свеобухватан преглед МСИ који су тренутно на снази у Републици Србији | Јун 2019. године | Министарство трговине, туризма и телекомуникација | Министарство привреде | Извештај у коме се пореде МСИ који су на снази у Републици Србији, са осталим економијама у ЗБ6 и у коме се врши упоредна анализа МСИ Републике Србије са МСИ нове генерације и стандардима ЕУ. | Група Светске банке – Тим Светске банке за Инвестициону политику и промовисање инвестиција | Обим анализе је описан у Прилогу. |
| 3.1.2. Извршити упоредну анализу МСИ које је Република Србија закључила са МСИ других економија из ЗБ6. | Септембар 2019. године | Министарство трговине, туризма и телекомуникација | Министарство привреде | Обједињен извештај заснован на оперативној активности 3.1.1. у коме се пореде МСИ са МСИ других економија из ЗБ6  | Група Светске банке – Тим Светске банке за Инвестициону политику и промовисање инвестиција |  |
| 3.1.3. Извршити упоредну анализу МСИ Републике Србије са МСИ нове генерације и стандардима ЕУ (CETA, UNCTAD IPFSD) како би се утврдили раскораци и разрадиле препоруке како би се унапредило усаглашавање са реформски оријентисаним стандардима у МСИ нове генерације / стандардима ЕУ. | Септембар 2019. године | Министарство трговине, туризма и телекомуникација | Министарство привреде | Извештај заснован на резултату оперативне активности 3.1.1. Напомена о дејству приступања ЕУ на постојеће МСИ. | Група Светске банке – Тим Светске банке за Инвестициону политику и промовисање инвестиција | Упоредна анализа МСИ са МСИ нове генерације и стандардима ЕУ ће бити тесно усаглашена са UNCTAD-овим Оквиром политике инвестиција за одрживи развој (IPFSD).Пример МСИ представља већи део Поглавља о инвестицијама из Свеобухватног споразума о економији и трговини између Европске уније и Канаде (CETA), који такође служи за представљање важећих стандарда ЕУ (међутим, без механизма CETA-е за решавање спорова).Министарство трговине, туризма и телекомуникација је 2014. године развило нови модел за билатералне споразуме о инвестицијама у складу са добром међународном праксом и препорукама UNCTAD.У контексту ове активности, посебан нагласак ће бити на разради потенцијалних приступа за поновно преговарање о постојећим старим билатералним споразумима о инвестицијама. |
| 3.2. Извршити анализу раскорака на специфичним домаћим прописима којима се уређују инвестиције у привредама са њиховим МСИ и новом генерацијом МСИ, на основу свеобухватне анализе правних оквира ових привреда за инвестиције. | 3.2.1. Извршити свеобухватну анализу домаћег правног оквира у Републици Србији за заштиту инвестиција и анализирати раскораке према закљученим МСИ, као и према МСИ нове генерације. | Децембар 2019. године | Министарство трговине, туризма и телекомуникација и Министарство привреде. | Министарство привреде | Извештај о постојећем правном оквиру у Републици Србији за заштиту инвестиција и упоредна анализа овог извештаја према закљученим МСИ и МСИ нове генерације. | Група Светске банке – Тим Светске банке за Инвестициону политику и промовисање инвестиција | Област на коју се анализа односи је описана у Прилогу.  |
| 3.3. Унапредити домаће законодавство у складу са стандардима предвиђеним у МСИ нове генерације. | 3.3.1. Размотрити и донети одлуку о унапређивању домаћег законодавства на основу анализе спроведене у оквиру реформске мере 3.2. | Фебруар 2020. године | Министарство трговине, туризма и телекомуникацијаМинистарство привреде. | Министарство привреде | Одлука о унапређењу одабраних прописа.  | Није потребно | По доношењу одлуке надлежни органи ће у складу са тим ажурирати овај део Акционог плана за инвестициону реформу и даље прецизирати / описати све реформске напоре које би Влада предузела у оквиру мере 3.3.1. |
| 3.4. Ојачати мандат Заједничке радне групе SEEIC-ЦЕФТА о инвестицијама како би се она успоставила као механизам за регионалну размену стандарда за МСИ, модернизацију МСИ и, ако је потребно, да се омогући развој стратешког приступа преговарању о / ревидирању МСИ. | 3.4.1. Подржати ову регионалну размену у оквиру постојећих структура кроз именовање одговарајућих представника за конкретне случајеве који ће представљати Републику Србију у регионалном дијалогу о споразумима о инвестицијама. | У току | Министарство трговине, туризма и телекомуникација | Министарство привреде | Именовања представника за конкретне случајеве у складу са темама регионалног дијалога о инвестиционим споразумима. | RCC, Група Светске банке – Тим Светске банке за Инвестициону политику и промовисање инвестиција | Регионални дијалог о инвестиционим споразумима већ постоји у оквиру Одбора за инвестиције за Југоисточну Европу, и ова постојећа структура ће се користити за потребе реализације ове мере. |
|  | 4. Јачање механизама за задржавање инвестиција у региону |
| 4.1. Ажурирати успостављени механизам за подношење притужби инвеститора.  | 4.1.1. Установити недостатке у погледу потенцијала за ажурирање постојећег механизма за подношење притужби инвеститора у оквиру РАС, или размотрити успостављање новог механизма у Републици Србији.  | Јун 2019. године | РАС | Министарство привреде | Извештај о установљеним недостацима у погледу могућности за управљање притужбама у Републици Србији, који укључује препоруке за осмишљавање механизма за подношење притужби. | Група Светске банке – Тим Светске банке за Инвестициону политику и промовисање инвестиција | Област рада на установљавању недостатака описана је у Прилогу. |
| 4.1.2. На основу анализе у оквиру оперативне активности 4.1.1. ажурирати постојећи или осмислити и спровести нови одговарајући институционални оквир/механизам за управљање притужбама у Републици Србији. | Децембар 2019. године | РАС | Министарство привреде | Успостављање механизма за подношење притужби који је заснован на извештају о установљеним недостацима у оквиру Реформске мере 4.1.1. и потврђен кроз консултације са јавним и приватним сектором.Упутство за рад и оперативне смернице за механизам за подношење притужби.Спровођење механизма за подношење притужби, укључујући регулаторне реформе (ако је потребно).Информације о механизму за подношење притужби подељене са приватним сектором. | Група Светске банке – Тим Светске банке за Инвестициону политику и промовисање инвестиција | По доношењу одлуке надлежни органи ће у складу са тим ажурирати овај део Акционог плана за инвестициону реформу и даље прецизирати / описати све реформске напоре које би Влада предузела у оквиру оперативне активности 4.1.2. |
| 4.1.3. Успоставити и спровести механизам за праћење у циљу системског праћења притужби инвеститора, инвестиција на које оне утичу и са њима повезаних информација. | Децембар 2019. године | РАС | Министарство привреде | Осмислити механизам за праћење и одредити институцију која ће вршити праћење.Оперативно упутство за коришћење механизма за праћење.Механизам за праћење је успостављен и ради.Годишњи извештаји у којима се описују резултати поднетих притужби. | Група Светске банке – Тим Светске банке за Инвестициону политику и промовисање инвестиција | Механизам за праћење може бити у једноставном формату Еxcel документа или у облику неког софистициранијег софтвера. |
| 4.1.4. Изградити капацитете који се односе на накнадно вођење бриге о инвестицијама, као и за питања заштите, управљања притужбама, прикупљање података и праћење и евалуацију. | Децембар 2019. године | РАС | Министарство привреде | Серија радионица са службеницима надлежних институција. | Група Светске банке – Тим Светске банке за Инвестициону политику и промовисање инвестиција | Обуке/радионице треба спровести током 2019. године. |
| 4.2. Ојачати мандат Заједничке радне групе Одбора за инвестиције за Југоисточну Европу – ЦЕФТА о инвестицијама како би се она успоставила као регионална платформа за размену искустава и управљање притужбама и спречавање спорова у вези са инвестицијама. | 4.2.1. Подржати ову регионалну размену у оквиру постојећих структура именовањем одговарајућих представника у конкретним случајевима који ће представљати Републику Србију у регионалном дијалогу о притужбама инвеститора и споровима са инвеститорима.  | У току | РАС / Министарство трговине, туризма и телекомуникација | Министарство привреде | Именовања представника у конкретним случајевима у складу са темама регионалног дијалога о притужбама инвеститора и споровима са инвеститорима. | RCC, Група Светске банке – Тим Светске банке за Инвестициону политику и промовисање инвестиција | Регионални дијалог о притужбама инвеститора и споровима са инвеститорима већ постоји у оквиру Одбора за инвестиције за Југоисточну Европу и ова постојећа структура ће се користити за потребе ове реформске мере. |

III. Област: Привлачење и промовисање инвестиција[[4]](#footnote-5)

|  |  |  |  |  |  |  |  |
| --- | --- | --- | --- | --- | --- | --- | --- |
| Реформска мера према RIRA | Оперативне активности |  Рок за реализацију  |  Надлежна институција  | Институција одговорна за праћење и извештавање |  Резултат  | Донаторска подршка | Коментари |
|  | 5. Развијање регионалне иницијативе за унапређивање инвестиција |
| 5.1. Успоставити регионални оквир за сарадњу и размену информација међу појединачним посредницима за унапређивање инвестиција (IPI) или агенцијама за развој/промоцију инвестиција (IPA), разматрајући могућност успостављања координационе јединице у оквиру постојећих регионалних структура. | 5.1.1. Формализовати регионални оквир за сарадњу и координацију и размену информација у оквиру постојећих структура кроз именовање одговарајућег особља на техничком нивоу из РАС које ће представљати Републику Србију у регионалном дијалогу о промовисању инвестиција.  | Мај 2019. године | РАС | Министарство привреде | Именовање представника. | Није потребно | Регионални дијалог о промовисању инвестиција већ постоји у оквиру Одбора за инвестиције за Југоисточну Европу и ова постојећа структура ће бити коришћена за потребе ове реформске мере.Представник може одабрати / послати друге представнике на основу конкретних случајева у складу са темама регионалног дијалога о промовисању инвестиција. |
| 5.1.2. Предлагати теме за дискусију како би се омогућило делотворно функционисање регионалног дијалога о промовисању инвестиција.  | 2019 - 2020. година | РАС | Министарство привреде | Записници са састанака и договори о периодичном одржавању састанака. | RCC / Група Светске банке - Тим Светске банке за инвестициону политику и промоцију инвестиција | Текућа активност |
| 5.2. Подржати развој регионалног портала о инвестиционим могућностима у региону, који би се базирао на постојећем регионалном порталу о инвестицијама - портал ЗБ6 Коморског инвестиционог форума, подржан од ЕБРД, као и другим порталима у случајевима у којима се то сматра примереним. | 5.2.1. Успоставити сарадњу са CIF како би се размотриле могућности за будућу сарадњу у вези јачања регионалног портала за инвестиције. | Мај 2019. године | РАС / CIF | Министарство привреде | Договор са CIF у вези са конкретним могућностима и модалитетима за сарадњу на регионалном порталу за инвестиције. | RCC / Група Светске банке – Тим Светске банке за Инвестициону политику и промовисање инвестиција |  |
| 5.2.2. Створити простор на постојећем порталу CIF за регионалне инвестиције (на адреси: [www.investinsee.com](http://www.investinsee.com)) за пилот пројекат регионалне секторске промоције (видети реформску меру 5.4). | Јун 2019. године | CIF | Министарство привреде | Интернет страница прилагођена за креирање новог домена за пилот пројекат регионалне секторске промоције на регионалном порталу за инвестиције CIF.  | RCC / Група Светске банке – Тим Светске банке за Инвестициону политику и промовисање инвестиција |  |
| 5.2.3. Припремити и пружити релевантне податке о договореном пилот пројекту регионалне секторске промоције за састављање кратке информације о регионалној секторској промоцији инвестиција. | Децембар 2019. године | РАС | Министарство привреде | Извештај и релевантни подаци пружени како би се исти користили за пилот пројекат регионалне секторске промоције инвестиција. | Није потребно |  |
| 5.3. Подржати посреднике за промоцију инвестиција, односно надлежне институције како би се остварио делотворан допринос иницијативи за регионалну промоцију инвестиција. | 5.3.1. Проценити појединачне потребе за изградњом капацитета у области промовисања инвестиција.  | Мај2019. године | РАС | Министарство привреде | Списак предложених модула за изградњу капацитета за промовисање инвестиција на основу интерних потреба за изградњом капацитета у области промовисања инвестиција. | Није потребно | Овај списак ће се користити као улазни податак за развој регионалне анализе потреба за обуком / изградњом капацитета заједно са информацијама које су доставиле друге државе из овог региона. На основу ове процене, RCC ће, уз подршку Групе Светске банке – пројекта Светске банке о Инвестиционој политици и промовисању инвестиција, саставити скуп потенцијалних обука од заједничког интереса. Идентификовање одговарајућих пружалаца обуке и стварно спровођење модула обуке зависиће од расположивости финансијских средстава. |
| 5.3.2. Одредити запослене у надлежним институцијама који ће учествовати у предложеним обукама за изградњу капацитета | Јун2019. године | РАС и / или заинтересована министарства / заинтересоване стране | Министарство привреде | Списак запослених састављен, потврђен и послат. | Није потребно |  |
| 5.3.3. Запослени у надлежним институцијама присуствују модулима за изградњу капацитета за промовисање инвестиција. | 2019 – 2020. године | РАС и / или заинтересована министарства / заинтересоване стране | Министарство привреде | Формулари за евалуацију обуке. | RCC, Група Светске банке – Тим Светске банке за Инвестициону политику и промовисање инвестиција |  |
| 5.4. Предузети детаљну анализу ради идентификације сектора и предлога за регионалну промоцију инвестиција, имајући у виду део MAP REA о паметној специјализацији. | 5.4.1. Одабрати и / или предложити три приоритетна сектора за регионалну промоцију инвестиција. | Јун 2019. године | РАС | Министарство привреде | Предложени приоритетни сектори за регионално промовисање инвестиција. | Није потребно |  |
| 5.4.2. Предложити пилот сектор који ће бити приоритет за регионалну промоцију кроз платформу која је формално успостављена према реформској мери 5.1. | Септембар 2019. године | РАС | Министарство привреде | Одлука о пилот сектору за регионално промовисање инвестиција. | Није потребно |  |
| 5.4.3. Доставити кратку информацију о изабраном пилот сектору као и пратеће податке у циљу регионалног промовисања инвестиција кроз платформу која је формално успостављена према реформској мери 5.1. | Септембар 2019. године | РАС | Министарство привреде | Информација о пилот сектору за регионалну промоцију. | Није потребно |  |
| 5.4.4. Подржати креирање система за мониторинг и евалуацију за пилот сектор за регионалну промоцију инвестиција. | Септембар 2019. године | РАС | Министарство привреде | Креиран систем за мониторинг (број приступа веб страници, број упита, итд.). | RCC / Група Светске банке – Тим Светске банке за Инвестициону политику и промовисање инвестиција | Регионални дијалог ће пратити периодичне резултате мониторинга и евалуације, али се може ангажовати и неко независно лице за спровођење актуелних процена. |
| 5.4.5. Проценити резултате пилот регионалне промоције инвестиција и донети одлуку да ли да се пилот прошири на друге секторе. | Септембар 2020. године | РАС | Министарство привреде | Одлука о наставку, проширењу или прекиду пилот регионалне промоције инвестиција. | Није потребно |  |
|  | 6. Унапређење транспарентности доделе и управљања подстицајима  |
| 6.1. Успоставити стандарде и принципе у вези са доделом подстицаја који се односе на транспарентност, управљање и предвидљивост у складу са обавезама из процеса пре приступања ЕУ (поглавље о конкуренцији и државној помоћи).  | 6.1.1. Предузети додатне мере како би се решила отворена питања везана за политике подстицаја идентификована у Извештају о напретку Европске комисије за 2018. годину.  | Децембар 2019. године | Министарство финансија | Министарство привреде | Спроведене препоруке пружене у Извештају о напретку Европске Комисије за 2018. годину које се односе на политике подстицаја.  | Није потребно | Најважнија питања идентификована у Извештају о напретку Европске комисије за 2018. годину укључују и усаглашавање са постојећим шемама подстицаја, нарочито са шемама фискалне државне помоћи (Закон о порезу на добит правних лица, Закон о порезу на доходак грађана и Закон о слободним зонама) са правним тековинама ЕУ. Обавити консултације са FIC. |
| 6.1.2. Ојачати мониторинг и евалуацију државне помоћи. | Децембар 2019. године | Министарство финансија | Министарство привреде | Унапређена оперативна независност Комисије за контролу државне помоћи. | Није потребно | Идентификовано као кључно питање у Извештају о напретку Европске комисије за 2018. годину. |
| 6.2. Унапредити приступ информацијама о подстицајима кроз формирање и објављивање свеобухватне базе, са кључним прописима и подацима. | 6.2.1. Предузети детаљно мапирање расположивих подстицаја на свим нивоима власти и саставити свеобухватну и ажурирану базу подстицаја у Републици Србији, надограђујући се на већ постојећу базу РАС-а. | Септембар 2019. године | Министарство привредеРАСАПРКомисија за контролу државне помоћиFIC | Министарство привреде | База инвестиционих подстицаја у Републици Србији. | Група Светске банке – Тим Светске банке за Инвестициону политику и промовисање инвестиција | Ова база ће обухватати најмање следеће: - критеријуме прихватљивости за коришћење подстицаја,- процедуре за добијање подстицаја,- упућивање на пропис који се примењује на дату област,- идентификација надлежне институције и контакт информације. |
| 6.2.2. Потврдити базу са релевантним заинтересованим странама и објавити је у формату који је прилагођен корисницима. | Децембар 2019. године | РАС | Министарство привреде | Комплетирана и потврђена база инвестиционих подстицаја која је јавно доступна.  | Група Светске банке – Тим Светске банке за Инвестициону политику и промовисање инвестиција | Подаци из базе биће објављени најмање на два језика - српском и енглеском. |
| 6.2.3. Институционализовати попис јавних подстицаја. | Децембар 2019. године | РАС | Министарство привреде | Јавно доступна и редовно ажурирана база подстицаја. | Није потребно |  |
| 6.3. Омогућити регионално узајамно учење о методологијама за „cost-benefitˮ анализу и о искуствима у вези са управљањем и администрирањем подстицајима у контексту Заједничке радне групе SEEIC-ЦЕФТА за инвестиције. | 6.3.1. Подржати регионално узајамно учење о политикама подстицаја за инвестиције преко постојећег регионалног дијалога као дела регионалне Заједничке радне групе SEEIC-ЦЕФТА за инвестиције (JWGI). | Јун 2019. године | РАС / Министарство привреде | Министарство привреде | Одговарајући представници именовани за конкретне случајеве у складу са темама регионалног дијалога о подстицајима за инвестиције. | RCC / Група Светске банке – Тим Светске банке за Инвестициону политику и промовисање инвестиција |  |
| 6.3.2. Користити регионалну платформу за дијалог у оквиру оперативне активности 6.3.1. као механизам којим се олакшава регионално узајамно учење и дељење најбољих пракси. | 2019-2020. године | РАС / Министарство привреде | Министарство привреде | Релевантни регионални извештаји (на пример, база подстицаја, анкете инвеститора, „cost-benefitˮ анализа инвестиционих подстицаја) размењени преко ове регионалне платформе за дијалог.Објављена база подстицаја за инвестиције на регионалном порталу ([www.investinsee.com](https://word-edit.officeapps.live.com/we/www.investinsee.com)) | RCC / Група Светске банке – Тим Светске банке за Инвестициону политику и промовисање инвестиција | Ова информација може укључивати начине за спровођење мониторинга и евалуације, користи, „cost-benefitˮ анализу, примену међународних добрих пракси, материјале за обуку, итд.  |
| 6.3.3. Проценити потребе за обуком у вези са политиком доделе подстицаја и административним пословима везаним за њих, као и добрим праксама, и учествовати у програмима обуке, радионицама, семинарима.  | Јун 2019. године | РАС / Министарство привреде | Министарство привреде | Списак неопходних обука за изградњу капацитета који се могу реализовати на регионалној основи. Заједничке обуке, радионице, семинари, итд, на основу идентификоване потребе за унапређење знања која се односи на доделу и праћење подстицаја и њихову евалуацију, анализу трошкова и користи и најбоље праксе.  | RCC / Група Светске банке – Тим Светске банке за Инвестициону политику и промовисање инвестиција | Овај списак ће се користити као улазни податак за развијање регионалне анализе потреба за обуком / изградњом капацитета заједно са информацијама које пружају друге економије учеснице из овог региона. На основу ове процене, RCC ће, уз подршку Групе Светске банке – пројекта Светске банке Инвестициона политика и промоција инвестиција (WB IPP), саставити скуп потенцијалних модула за обуку од заједничког интереса. Утврђивање одговарајућих пружалаца обуке и стварно спровођење модула обуке зависиће од расположивости средстава. |
| 6.4. Систематично евалуирати подстицаје како би се оценила њихова делотворност у вези са трошковима и користима. | 6.4.1. Применити методе праћења и евалуације на програме инвестиционих подстицаја како би се обезбедило задовољење циљева и остварила корист за привреду. | Децембар 2019. године | Министарство привреде | Министарство привреде | Прецизирани критеријуми допуштености за све програме подстицаја. Успостављање јасних веза између програма подстицаја и специфичних секторских политика. Примена одговарајућег система за праћење и евалуацију на сваку подстицајну меру. Прикупљање неопходних података како би се омогућила веродостојна евалуација.Резултати који су јавно доступни. | Група Светске банке – Тим Светске банке за Инвестициону политику и промовисање инвестиција |  |
| 6.4.2. Континуирано учествовати у изради анализе трошкова и користи програма подстицаја за инвестиције како би се пружиле информације о резултатима програма доделе подстицаја.  | Децембар 2019. године | Министарство привреде | Министарство привреде | Усвајање одговарајуће методологије како би се делотворно евалуирао утицај трошкова расхода на подстицаје наспрам користи које се њима остварују.  | Група Светске банке – Тим Светске банке за Инвестициону политику и промовисање инвестиција |  |

ЗАВРШНИ ДЕО

 Саставни део овог акционог плана је Прилог – Додатни опис појединих мера из Акционог плана за спровођење регионалне инвестиционе реформе за период од 2019. до 2020. године.

Овај акциони план објавити на интернет страници Владе, на порталу е-Управа и на интернет страници Министарства привреде.

05 Број: 021-3381/2019-1

У Београду, 11. априла 2019. године

 В Л А Д А

 ПРЕДСЕДНИК

 Ана Брнабић, с.р.

1. Овом порталу се може приступити преко следеће адресе: <http://www.investinsee.com> [↑](#footnote-ref-2)
2. Заједно узевши, сваки међународни споразум којим се уређују инвестиције сматра се међународним споразумом о инвестицијама (МСИ). Обавезе у погледу међународних инвестиција су наведене у уговорима, билатералним или регионалним или мултилатералним споразумима. Неки се уговори баве искључиво иностраним инвестицијама (на које се обично упућује као на уговоре о билатералним споразумима или „БУИˮ). Остали се баве инвестицијама заједно са другим повезаним питањима, као што су трговина, владине набавке, конкуренција и интелектуална својина (преференцијални споразуми или споразуми о слободној трговини или „ССТˮ). Осим тога, постоје неки мултилатерални уговори којима се пружа посебна заштита у енергетском сектору („Уговор о Енергетској повељиˮ) или којима се омогућава приступ наменским телима за решавање спорова (ICSID споразум). Осим тога, бројни правни инструменти, укључујући на пример споразуме о избегавању двоструког опорезивања (DTT). [↑](#footnote-ref-3)
3. Ова реформска мера неће утицати на ЦЕФТА споразум. [↑](#footnote-ref-4)
4. Прилике за повезивање са финансирањем WBIF (EIF) ће бити истражене за реформске мере за промовисање инвестиција по потреби и у случајевима када се то сматра примереним. [↑](#footnote-ref-5)